google/wiki40b huggingface dataset:
विधानपालिका

विधायिका (Legislature) या विधानमंडल किसी राजनैतिक व्यवस्था के उस संगठन या ईकाई को कहा जाता है जिसे क़ानून व जन-नीतियाँ बनाने, बदलने व हटाने का अधिकार हो। किसी विधायिका के सदस्यों को विधायक (legislators) कहा जाता है। आमतौर से विधायोकाओं में या तो एक या फिर दो सदन होते हैं। भारत में राष्ट्रीय स्तर पर दो-सदनीय विधायिका है जो संसद कहलाती है।
समुच्चय संकेतन

समुच्चय संकेतन (Set notation) समुच्चय को निरुपित करने का तरिका होता है। चूँकि समुच्चय इसके अवयवों का समाहर है। इसे निरूपित करने के लिए अंग्रेज़ी के बड़े अक्षर A, B, C, ...., X, Y, Z काम में लिए जाते हैं और इसके अवयवों को सामान्यतः अंग्रेज़ी के छोटे अक्षरों (a, b, c, ..., x, y, z) अथवा संख्याओं (1, 2, 3 ..) से निरुपित किया जाता है। अवयवों को परिभाषा से भी लिखा जाता है जैसे A=१० से छोटे सभी सम धनपूर्णांकों समुच्चय अथवा A={२, ४, ६, ८} आदि। समुच्चय के अवयवों को मझले कोष्टक में लिखा जाता है।
संचार माध्यम

संचार माध्यम (Communication Medium) से आशय है संदेश के प्रवाह में प्रयुक्त किए जाने वाले माध्यम। संचार माध्यमों के विकास के पीछे मुख्य कारण मानव की जिज्ञासु प्रवृत्ति का होना है। वर्तमान समय में संचार माध्यम और समाज में गहरा संबन्ध एवं निकटता है। इसके द्वारा जन सामान्य की रूचि एवं हितों को स्पष्ट किया जाता है। संचार माध्यमों ने ही सूचना को सर्वसुलभ कराया है। तकनीकी विकास से संचार माध्यम भी विकसित हुए हैं तथा इससे संचार अब ग्लोबल फेनोमेनो बन गया है।
संचार माध्यम, अंग्रेजी के "मीडिया" (मिडियम का बहुवचन) से बना है, जिसका अभिप्राय होता है दो बिंदुओं को जोड़ने वाला। संचार माध्यम ही संप्रेषक और श्रोता को परस्पर जोड़ते हैं। हेराल्ड लॉसवेल के अनुसार, संचार माध्यम के मुख्य कार्य सूचना संग्रह एवं प्रसार, सूचना विश्लेषण, सामाजिक मूल्य एवं ज्ञान का संप्रेषण तथा लोगों का मनोरंजन करना है।
संचार माध्यम का प्रभाव समाज में अनादिकाल से ही रहा है। परंपरागत एवं आधुनिक संचार माध्यम समाज की विकास प्रक्रिया से ही जुड़े हुए हैं। संचार माध्यम का श्रोता अथवा लक्ष्य समूह बिखरा होता है। इसके संदेश भी अस्थिर स्वभाव वाले होते हैं।
फिर संचार माध्यम ही संचार प्रक्रिया को अंजाम तक पहुँचाते हैं।

संचार माध्यमों की प्रकृति

भारत में प्राचीन काल से ही के दुनिया में सबसे अच्छा नीतीश है का अस्तित्व रहा है। यह अलग बात है कि उनका रूप अलग-अलग होता था। भारत में संचार सिद्धान्त काव्य परपंरा से जुड़ा हुआ है। साधारीकरण और स्थायीभाव संचार सिद्धान्त से ही जुड़े हुए हैं। संचार मुख्य रूप से संदेश की प्रकृति पर निर्भर करता है। फिर जहाँ तक संचार माध्यमों की प्रकृति का सवाल है तो वह संचार के उपयोगकर्ता के साथ-साथ समाज से भी जुड़ा होता है। चूंकि हम यह भी पाते हैं कि संचार माध्यम समाज की भीतर की प्रक्रियाओं को ही उभारते हैं। निवर्तमान शताब्दी में भारत के संचार माध्यमों की प्रकृति व चरित्र में बदलाव भी हुए हैं लेकिन प्रेस के चरित्र में मुख्यत: तीन-चार गुणात्मक परिवर्तन दिखाई देते हैं-
पहला : शताब्दी के पूर्वाद्ध में इसका चरित्र मूलत: मिशनवादी रहा, वजह थी स्वतंत्रता आंदोलन व औपनिवेशिक शासन से मुक्ति। इसके चरित्र के निर्माण में तिलक, गांधी, माखनलाल चतुर्वेदी, विष्णु पराडकर, माधवराव सप्रे जैसे व्यक्तित्व ने योगदान किया था।
दूसरा : 15 अगस्त 1947 के बाद राष्ट्र के एजेंडे पर नई प्राथमिकताओं का उभरना। यहाँ से राष्ट्र निर्माण काल आरंभ हुआ और प्रेस भी इसके संस्कारों से प्रभावित हुआ। यह दौर दो दशक तक चला।
तीसरा : सातवें दशक से विशुद्ध व्यावसायिकता की संस्कृति आरंभ हुई। वजह थी राजनीतिक महत्वाकांक्षाओं का विस्फोट।
चौथा : अन्तिम दो दशकों में प्रेस का आधुनिकीकरण हुआ, क्षेत्रीय प्रेस का एक `शक्ति` के रूप में उभरना और पत्र-पत्रिकाओं से संवेदनशीलता एवं दृष्टि का विलुप्त होना।
इसके इतर आज तो संचार माध्यमों की प्रकृति अस्थायी है। इसके अपने वाजिब कारण भी हैं हालांकि इसके अलावा अन्य मकसद से भी संचार माध्यम बेतुकी ख़बरें व सूचनाएं सनसनीखेज तरीके से परोसने लगे हैं।
चर्यापद

चर्यापद (='चर्या' के पद) ८वीं से १२वीं शताब्दी के बीच सहजिया बौद्ध सिद्धों द्वारा रचित गीत (पद) हैं जो सर्वाधिक प्राचीन बांग्ला साहित्य के उदाहरण हैं। इन पदों की भाषा असमिया और ओड़िया से भी बहुत मिलती है। सहजिया बौद्धधर्म की उत्पत्ति महायान से हुई, अतएव यह स्वाभाविक ही है कि महायान बौद्धधर्म की कुछ विशेषताएँ इसमें पाई जाती हैं।
'चर्या' का अर्थ आचरण या व्यवहार है। इन पदों में बतलाया गया है कि साधक के लिये क्या आचरणीय है और क्या अनाचरणीय है। इन पदों के संग्रह को 'चर्यापद' के नाम से अभिहित किया गया है। सिद्धों की संख्या चौरासी कही जाती है जिनमें कुछ प्रमुख सिद्ध निम्नलिखित हैं : लुइपा, शबरपा, सरहपा, शांतिपा, काह्नपा, जालंधरपा, भुसुकपा आदि। इन सिद्धों के काल का निर्णय करना कठिन है, फिर भी साधारणत: इनका काल सन्‌ 800 ई. से सन्‌ 1175 ई. तक माना जा सकता है।
२०१३ के विश्व व्यापार संगठन के मंत्रिस्तरीय सम्मेलन

नौवाँ विश्व व्यापार संगठन मंत्रिस्तरीय सम्मेलन बाली इंडोनेशिया में ३ से ६ दिसम्बर २०१३ को आयोजित किया गया। सम्मेलन की अध्यक्षता इंडोनेशिया के व्यापार मंत्री गीता वीर्जवान ने की।
इस सम्मेलन में, विश्व व्यापार संगठन के १५९ सदस्य बाली समझौते पर सहमत हुए जिसने अन्तर्राष्ट्रीय व्यापार का आसान बनाता है।
जुबली ब्रिज

जुबिली ब्रिज (बांग्ला: জুবিলি ব্রিজ, Jubilee Bridge) भारत के पश्चिम बंगाल राज्य में हुगली नदी पर नैहाटी और बैण्डेल के बिचा में बना एक रेलवे पुल है जे अब नाकारा हो चुका है और इसके जगह, इसके बगल में ही एक नया पल निर्मित कर दिया गया है, जिसका नाम है सम्प्रीति सेतु। यह पुल हुगली नदी के दोनों छोरों पर स्थित बण्डेल और नैहाटी नगरों को रेलमार्ग के माध्यम से जोड़ती थी।

निर्माण

जुबिली ब्रिज को 16 फरवरी 1885 में खोला गया था, जोकि महारानी विक्टोरिया के शासन का पचासवाँ (जुबिली) साल था। इसीलिए इसका नाम जुबली ब्रिज रखा गया। इसका निर्माण कार्य १८८२ में सुरू हुआ और १८८५ में निर्माणकार्य सम्पन्न हुआ। लंदन के टावर ब्रिज के इंजीनियर सर जॉन वूल्फ-बैरी के भतीजे, लेफ्टिनेंट कर्नल आर्थर जॉन बैरी, इस निर्माण के मुख्य इंजीनियर थे। ब्रिज का डिजाइन ब्रैडफोर्ड लेज़ली एवं ऍलेक्जेंडर मीडो रैंडेल द्वारा बनाया गया था। जिन्होंने कलकत्ता में पुरानी हावड़ा ब्रिज का डिजाइन भी बनवाया था, जोकि एक तैरने वाला पल था, जिसके जगह १९११ में नया हावड़ा ब्रिज बनाया गया।
जुबिली ब्रिज, एक सेंटीलीवर पुल था जिसे पूर्णतः रिवेटिंग से बनाया गया था, और कहीं भी नट-बोल्ट का इस्तेमाल नहीं किया गया था।

प्रतिस्थापन

१७ अप्रैल २०१६ को १३१४१-तीस्ता तोर्सा एक्सप्रेस इस पल से गुजरने वाली अंतिम ट्रैन थी, जिसके बाद इस पल की सारी ट्रैफिक को नवनिर्मित सम्प्रीति सेतु पर मोड़ दिया गया। इस पल ने कुल १२९ वर्ष तक सेवा दी।
लोमश

लोमश रामकथा के वक्ताओं में से एक महर्षि थे। शरीर पर रोएँ अधिक होने से इन्हें यह नाम मिला था। कथा है कि सौ वर्षों तक कमलपुष्पों से इन्होंने शिव जी की पूजा की थी, इसी से इन्हें यह वरदान मिला था कि कल्पांत होने पर इनके शरीर का केवल एक बाल झड़ा करेगा। ये सदा तीर्थाटन किया करते थे और बड़े धर्मात्मा थे। तीर्थाटन के समय युधिष्ठिर ने इनसे अनेक आख्यान सुने थे। इन्होंने दुर्दम राजा को देवी भागवत की कथा पाँच बार सुनाई थी जिससे रवत नामक पुत्र की प्राप्ति हुई थी। इन्होंने नर्मदा स्नान का निर्देश कर पिशाचयोनि में प्रविष्ट गंधर्वकन्याओं आदि का उद्धार किया था। इनके लिखे ये दो ग्रंथ बताए जाते हैं - लोमशसंहिता तथा लोमशशिक्षा। इनके नाम पर एक 'लोमाश रामायण' भी प्राप्त है।
१३८५ ईसा पूर्व

१३८५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १३८५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
म्यूचुअल फंड्स सही है

इतिहास

एएमएफआई जो भारत में सेबी द्वारा पंजीकृत सभी म्यूचुअल फंड और सभी रजिस्टर्ड एसेट मैनेजमेंट कंपनियों की एक संस्था हैं। इस संस्था को 22 अगस्त 1995 को एक गैर-लाभकारी संगठन के रूप में शामिल किया गया था। अभी तक, सभी 42 एसेट मैनेजमेंट कंपनियां, जो सेबी के साथ पंजीकृत हैं, इसके सदस्य हैं।

बाह्य दुवे

एसेट मॅनेज्मेंट
जापानी लोग

धर्म

जापानी धर्म पारंपरिक रूप से बौद्ध धर्म और शिन्तो ( शिनबत्सु- shōg been ) के तत्वों के संयोजन में समरूप रहा है।  शिन्तो जापान का मूल धर्म है। यह एक बहुदेववादी धर्म है, जिसकी कोई किताब नहीं है। इसके कई देवी-देवता हिंदू धर्म से मिलते-जुलते हैं। शिन्तो जापानी शाही परिवार के सिंहासन के अधिकार के लिए पारंपरिक आधारों में से एक था, और 1868 ( राज्य शिंटो ) में राज्य धर्म के रूप में इसे संहिताबद्ध किया गया था जो यह 1945 में अमेरिकी कब्जे तक रहा। महायान बौद्ध धर्म छठी शताब्दी में जापान आया और कई अलग-अलग संप्रदायों में विकसित हुआ। आज, जापानी लोगों के बीच बौद्ध धर्म का सबसे बड़ा रूप जोदो शिनशू संप्रदाय है जिसे शिनरान द्वारा स्थापित किया गया है। 
ज़्यादातर जापानी लोग हिस्सा शिन्तो और बौद्ध धर्म दोनों में विश्वास करते हैं।    जापानी लोगों का धर्म ज्यादातर पौराणिक कथाओं, परंपराओं और पड़ोस की गतिविधियों के लिए एक नींव के रूप में काम करता है, न कि किसी के जीवन के लिए नैतिक दिशानिर्देशों के एकल स्रोत के रूप में।     
जापान की आबादी में से लगभग एक मिलियन, या 1% से कम ईसाई हैं।   जापानी डायस्पोरा के सदस्यों का एक बड़ा हिस्सा ईसाई धर्म का पालन करता है; लगभग 60% जापानी ब्राज़ीलियाई और 90% जापानी मैक्सिकन रोमन कैथोलिक हैं।   इसके अलावा लगभग 37% जापानी अमेरिकी ईसाई (33% प्रोटेस्टेंट और 4% कैथोलिक ) हैं।

प्रवासी

nikkeijin (日系人) अथवा निक्केइजिन शब्द का उपयोग उन जापानी लोगों के संदर्भ में किया जाता है जो मूल रूप से जापान के हैं या उनके वंश से आते हैं।
वयान रम्पि आर्गावा

वयान रम्पि आर्गावा (१९५० -) इंडोनेशिया का पोतवलि मे सहायक नौसेनापति है|
ईरानी ट्रॉफी (क्रिकेट)

इतिहास

पहले मैच में रणजी ट्रॉफी चैंपियन और शेष भारत के बीच खेला, ​​भारतीय क्रिकेट कंट्रोल बोर्ड और की गहरी संरक्षक के लंबे समय के कोषाध्यक्ष के नाम पर की शुरूआत होने के साथ 1959-60 में खेला गया था। पहले कुछ वर्षों के लिए, यह मौसम के अंत में खेला गया था। स्थिरता के महत्व को महसूस करते हुए बीसीसीआई के मौसम की शुरुआत करने के लिए इसे ले जाया गया, और 1965-66 2012-13 के लिए, यह परंपरागत रूप से नए घरेलू सत्र के शुरू होने से शुरुआत की गई थी। 2013 में, इसे तुरंत रणजी ट्राफी फाइनल के बाद एक तिथि करने के लिए ले जाया गया था, वहाँ दो ईरानी कप मैच 2012/13 के मौसम में किया जा रहा है, जिसके परिणामस्वरूप। खेल के बाद से मौसम के अंत में बनी हुई है, और रणजी ट्राफी फाइनल के बाद शीघ्र ही खेला जाता है।
इतिहास-लेख

इतिहास-लेख या इतिहास-शास्त्र (Historiography) से दो चीजों का बोध होता है- (१) इतिहास के विकास एवं क्रियापद्धति का अध्यन तथा (२) किसी विषय के इतिहास से सम्बन्धित एकत्रित सामग्री। इतिहासकार इतिहासशास्त्र का अध्ययन विषयवार करते हैं, जैसे- भारत का इतिहास, जापानी साम्राज्य का इतिहास आदि।

परिचय

इतिहास के मुख्य आधार युगविशेष और घटनास्थल के वे अवशेष हैं जो किसी न किसी रूप में प्राप्त होते हैं। जीवन की बहुमुखी व्यापकता के कारण स्वल्प सामग्री के सहारे विगत युग अथवा समाज का चित्रनिर्माण करना दु:साध्य है। सामग्री जितनी ही अधिक होती जाती है उसी अनुपात से बीते युग तथा समाज की रूपरेखा प्रस्तुत करना साध्य होता जाता है। पर्याप्त साधनों के होते हुए भी यह नहीं कहा जा सकता कि कल्पनामिश्रित चित्र निश्चित रूप से शुद्ध या सत्य ही होगा। इसलिए उपयुक्त कमी का ध्यान रखकर कुछ विद्वान् कहते हैं कि इतिहास की संपूर्णता असाध्य सी है, फिर भी यदि हमारा अनुभव और ज्ञान प्रचुर हो, ऐतिहासिक सामग्री की जाँच-पड़ताल को हमारी कला तर्कप्रतिष्ठत हो तथा कल्पना संयत और विकसित हो तो अतीत का हमारा चित्र अधिक मानवीय और प्रामाणिक हो सकता है। सारांश यह है कि इतिहास की रचना में पर्याप्त सामग्री, वैज्ञानिक ढंग से उसकी जाँच, उससे प्राप्त ज्ञान का महत्व समझने के विवेक के साथ ही साथ ऐतिहासक कल्पना की शक्ति तथा सजीव चित्रण की क्षमता की आवश्यकता है। स्मरण रखना चाहिए कि इतिहास न तो साधारण परिभाषा के अनुसार विज्ञान है और न केवल काल्पनिक दर्शन अथवा साहित्यिक रचना है। इन सबके यथोचित संमिश्रण से इतिहास का स्वरूप रचा जाता है।
इतिहास न्यूनाधिक उसी प्रकार का सत्य है जैसा विज्ञान और दर्शनों का होता है। जिस प्रकार विज्ञान और दर्शनों में हेरफेर होते हैं उसी प्रकार इतिहास के चित्रण में भी होते रहते हैं। मनुष्य के बढ़ते हुए ज्ञान और साधनों की सहायता से इतिहास के चित्रों का संस्कार, उनकी पुरावृत्ति और संस्कृति होती रहती है। प्रत्येक युग अपने-अपने प्रश्न उठाता है और इतिहास से उनका समाधान ढूंढ़ता रहता है। इसीलिए प्रत्येक युग, समाज अथवा व्यक्ति इतिहास का दर्शन अपने प्रश्नों के दृष्टिबिंदुओं से करता रहता है। यह सब होते हुए भी साधनों का वैज्ञानिक अन्वेषण तथा निरीक्षण, कालक्रम का विचार, परिस्थिति की आवश्यकताओं तथा घटनाओं के प्रवाह की बारीकी से छानबीन और उनसे परिणाम निकालने में सर्तकता और संयम की अनिवार्यता अत्यंत आवश्यक है। उनके बिना ऐतिहासिक कल्पना और कपोलकल्पना में कोई भेद नहीं रहेगा।
इतिहास की रचना में यह अवश्य ध्यान रखना चाहिए कि उससे जो चित्र बनाया जाए वह निश्चित घटनाओं और परिस्थितियों पर दृढ़ता से आधारित हो। मानसिक, काल्पनिक अथवा मनमाने स्वरूप को खड़ा कर ऐतिहासिक घटनाओं द्वारा उसके समर्थन का प्रयत्न करना अक्षम्य दोष होने के कारण सर्वथा वर्जित है। यह भी स्मरण रखना आवश्यक है कि इतिहास का निर्माण बौद्धिक रचनात्मक कार्य है अतएव अस्वाभाविक और असंभाव्य को प्रमाणकोटि में स्थान नहीं दिया जा सकता। इसके सिवा इतिहास का ध्येयविशेष यथावत् ज्ञान प्राप्त करना है। किसी विशेष सिद्धांत या मत की प्रतिष्ठा, प्रचार या निराकरण अथवा उसे किसी प्रकार का आंदोलन चलाने का साधन बनाना इतिहास का दुरुपयोग करना है। ऐसा करने से इतिहास का महत्व ही नहीं नष्ट हो जाता, वरन् उपकार के बदले उससे अपकार होने लगता है जिसका परिणाम अंततोगत्वा भयावह होता है।
अख्तर मेंगल

वे एक पाकिस्तानी राजनेता एवं पाकिस्तान के प्रांत बलोचिस्तान के पूर्व मुख्यमंत्री थे।
वीरापांड्या कट्टाबोम्मन

विरासत

इतिहासकार सुसान बेली का कहना है कि स्थानीय लोककथाओं में कट्टाबोमैन को रॉबिन हूड -जैसा चित्र माना जाता है और यह कम्मी कविता रूप में कई पारंपरिक कथाओं के गीतों का विषय है। कायथार में उनके निष्पादन की साइट एक "शक्तिशाली स्थानीय मंदिर" बन गई है और एक बार भेड़ों को त्याग दिया गया था।  तमिलनाडु सरकार कयाथार में एक स्मारक रखती है और पंचलंकुरिची में पुराने किले के अवशेषों को भारतीय पुरातत्व सर्वेक्षण द्वारा संरक्षित किया जाता है।  2006 में, तिरुनेलवेली जिला प्रशासन ने उनकी जयंती पर पंचलंकुरिची में एक त्यौहार आयोजित किया। 
कट्टाबोमैन की फांसी की बीसेंटेनेरी मनाने के लिए, भारत सरकार ने 16 अक्टूबर 1999 को उनके सम्मान में एक डाक टिकट जारी किया।  विजयनारायणम में भारतीय नौसेना संचार केंद्र का नाम आईएनएस कट्टाबोमैन रखा गया है।
१६२६ ईसा पूर्व

१६२६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १६२६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
बेरी खुर्द

बेरी खुर्द अथवा बेरी छोटी भारतीय राज्य राजस्थान के नागौर जिले की डीडवाना तहसिल का एक गाँव है।

भौगोलिक स्थिति

यह गाँव 27.3916°N 74.772°E पर स्थित है।

जनसांख्यिकी

यहाँ की कुल जनसंख्या ३९९१ लोग हैं।
प्रभाववादोत्तर (पोस्ट-इम्प्रेशनिज़्म)

प्रभाववादोत्तर (जिसे पोस्ट-इम्प्रेशनिज़्म भी कहा जाता है) मुख्य रूप से एक फ्रांसीसी कला आंदोलन है, जो 1886 और 1905 के बीच आख़िरी प्रभाववाद प्रदर्शनी से लेकर फाउविज्म के जन्म तक लगभग विकसित हुआ था।प्रभाववादी प्रकाश और रंग के प्रकृतिवादी चित्रण के बारे में अत्यधिक चिंता करते थे। प्रभाववादोत्तर इसके खिलाफ एक प्रतिक्रिया बनकर उभरा। अमूर्त गुणों या प्रतीकात्मक सामग्री पर इसके व्यापक जोर के कारण, पोस्ट-इंप्रेशनिज़्म में ले नबि, नव-प्रभाववाद, प्रतीकवाद, क्लिसनवाद, पोंट-एवेन स्कूल और सिंथेटिज़्म के साथ-साथ कुछ प्रभाववादियों का काम शामिल है। इस आंदोलन का नेतृत्व पॉल सेज़ैन (पोस्ट-इंप्रेशनिज़्म के पिता के रूप में जाना जाता है) ने किया था। इनके अलावा पॉल गौगुइन, विन्सेंट वैन गो और जॉर्जेस सेरात ने भी इस आंदोलन की शुरुआत में महत्वपूर्ण सहयोग दिया था।

प्रभाववाद को परिभाषित करना

इस शब्द का उपयोग 1906 में और फिर 1910 में रोजर फ्राई द्वारा आधुनिक फ्रेंच चित्रकारों की एक प्रदर्शनी (मैनेट एंड द पोस्ट-इंप्रेशनिस्ट्स)  के लिए किया गया था, जिसका आयोजन फ्राई ने लंदन में ग्राफ्टन गैलरीज के लिए किया था।   फ्राई के शो से तीन हफ्ते पहले, कला समीक्षक फ्रैंक रटर ने 15 अक्टूबर 1910 को सैलून डीऑटोमने की समीक्षा के दौरान आर्ट ऑफ़ न्यूज में पोस्ट-इंप्रेशनिस्ट शब्द डाल दिया था, जहां उन्होंने ओथन फ़्रीज़्ज़ को पोस्ट-इम्प्रेशनिस्ट नेता बताया था।
राष्ट्रीय मीडिया केन्द्र (नयी दिल्ली)

इतिहास

इस राष्ट्रीय मीडिया केंद्र की परिकल्पना भारत सरकार के सूचना एवं प्रसारण मंत्रालय ने 1989 में एक पत्र सूचना कार्यालय (पीआईबी) के रूप में की थी जिसका उद्देश्य अत्याधुनिक सुविधाओं से युक्त मीडिया केंद्र के जरिए सरकार और मीडिया के बीच परस्पर संपर्क सुविधा का विस्तार करना था। इसका शिलान्यास 2001 में किया गया था।

विवरण

7-ई, रायसीना रोड, नयी दिल्ली, पर स्थित इस मीडिया केन्द्र का निर्माण नेशनल बिल्डिंग कंस्ट्रक्शन कार्पोरेशन लिमिटेड द्वारा तीन साल में लगभग 60 करोड रूपये की लागत से किया गया है। यह राष्ट्रपति भवन, विज्ञान भवन, संसद भवन तथा और कई महत्वपूर्ण सरकारी मंत्रालयों के निकट स्थित है। इसमें एक पत्र सूचना कार्यालय (पीआईबी) है साथ ही मीडिया के लिए विशेष सुविधाएं भी उपस्थित हैं। 1.5 एकड़ भूखंड पर बनाए गए इस भव्य राष्ट्रीय मीडिया केन्द्र में एक संवाददाता सम्मेलन कक्ष है, जिसमें एक साथ 283 मीडियाकर्मी बैठ सकते हैं। 60 लोगों की क्षमता वाला एक ब्रीफिंग कक्ष है। पत्रकारों के लिए 24 वर्क स्टेशन, एक पुस्तकालय, मीडिया लाउंज और कैफेटेरिया भी है। संवाददाता सम्मेलन कक्ष और मीडिया लाउंज में वाई-फाई की सुविधा है। इस विश्वस्तरीय मीडिया केन्द्र में दो तहखाने, भूतल और उसके ऊपर चार तल हैं।
मीडिया केन्द्र में आप्टिक फाइबर इंटरनेट, लघु डाटा सेंटर और वेबप्रसारण होस्टिंग की सुविधा भी है। इसमें सजीव वेबप्रसारण, टीवी चैनलों को वीडियो फीड, मीडियाकर्मियों को आईटी सुविधा, इंटरनेट टेलीफोनी और दृश्य-श्रव्य वीडियो वाल शामिल है।
पर्चिनकारी

पीट्रा ड्यूरे (या पर्चिनकारी, दक्षिण एशिया में, या पच्चीकारी हिन्दी में), एक ऐतिहासिक कला है। इसमें उत्कृष्ट पद्धति से कटे, व जड़े हुए, तराशे हुए एवं चमकाए हुए रंगीन पत्थरों के टुकड़ो से पत्थर में चित्रकारी की जाती है। यह सजावटी कला है। इस कार्य को, बनने के बाद, एकत्र किया जाता है, एवं अधः स्तर पर चिपकाया जाता है। यह सब इतनी बारीकी से किया जाता है, कि पत्थरों के बीच का महीनतम खाली स्थान भी अदृश्य हो जाता है। इस पत्थरों के समूह में स्थिरता लाने हेतु इसे जिग सॉ पहेली जैसा बानाया जाता है, जिससे कि प्रत्येक टुकडा़ अपने स्थान पर मजबूती से ठहरा रहे। कई भिन्न रंगीन पत्थर, खासकर संगमर्मर एवं बहुमूल्य पत्थरों का प्रयोग किया जाता है। यह प्रथम रोम में प्रयोग की दिखाई देती है 1500 के आसपास। जो कि अपने चरमोत्कर्ष पर फ्लोरेंस में पहुँची।
पीट्रे ड्यूरे शब्द सख्त पत्थर का इतालवी बहुवचन है, या टिकाउ पाषाण। 
यह अपने आरम्भिक रूप में इटली में थी, परंतु बाद में 1600 शती में, इसके छोटे रूप यूरोप में, यहाँ तक कि मुगल दरबार में [[भारत पहुँचे। जहाँ इस कला को नए आयाम मिले, स्थानीय/ देशी कलाकारों की शैली में, जिसका सबसे उत्कृष्ट उदाहरण ताजमहल में मिलता है। मुगल भारत में, इसे पर्चिनकारी या पच्चीकारी कहा जाता था, जिसका अर्थ है जड़ना।
२४२७ ईसा पूर्व

२४२७ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २४२७ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
एरिजो़ना रिपब्लिक

यह एक प्रमुख दैनिक समाचार पत्र है।

प्रकाशन स्थल

यह दैनिक समाचार पत्र फीनिक्स से प्रकाशित होता है।
अंतर्हिमयुगीय

भूविज्ञान में अंतर्हिमयुगीय काल (interglacial period), जिसे कभी-कभी केवल अंतर्हिमयुगीय (interglacial) भी कहा जाता है, दो हिमयुगों के बीच का वह समय होता है जिसमें पृथ्वी का औसत तापमान हिमयुगों से अधिक होता है और हिमयुगों में विस्तृत हिमचादरें या तो बहुत सिकुड़ जाती हैं या समाप्त ही हो जाती हैं। यह अंतर्हिमयुगीय काल हज़ारों वर्षों तक चलता है। इस समय पृथ्वी एक अंतर्हिमयुगीय काल में है जो नूतनतम युग (Holocene) कहलाता है और आज से 11,700 वर्ष पहले अत्यंतनूतन युग (Pleistocene) के अंत में आरम्भ हुआ था।
अंतरिक्ष

किसी ब्रह्माण्डीय पिण्ड, जैसे पृथ्वी, से दूर जो शून्य (void) होता है उसे अंतरिक्ष (Outer space) कहते हैं। यह पूर्णतः शून्य (empty) तो नहीं होता किन्तु अत्यधिक निर्वात वाला क्षेत्र होता है जिसमें कणों का घनत्व अति अल्प होता है। इसमें हाइड्रोजन एवं हिलियम का प्लाज्मा, विद्युतचुम्बकीय विकिरण, चुम्बकीय क्षेत्र तथा न्युट्रिनो होते हैं। सैद्धान्तिक रूप से इसमें 'डार्क मैटर' dark matter) और 'डार्क ऊर्जा' (dark energy) भी होती है।

मूल

संस्कृत और वैदिक साहित्य में अंतरिक्ष शब्द का प्रयोग कई बार हुआ है - जहाँ से हिन्दी का शब्द और अर्थ लिया गया है। हाँलांकि वैदिक साहित्य में अंतरिक्ष का अर्थ पृथ्वी और द्युलोक - द्युलोक, यानि तारे और सूरज, प्रकाशमान, द्युत पदार्थों का लोक - के मध्य की चीज़ों को अंतरिक्ष कहते हैं। अंतरिक्ष शब्द का प्रयोग वेदों में द्यावा और पृथवी के साथ देखने को मिलता है।  इस परिभाषा के अनुसार अंतरिक्ष में धरती के वायुमंडल को भी शामिल कर सकते हैं। लेकिन हिन्दी अर्थ में प्रायः वायुमंडल को शामिल नहीं किया जाता। वास्तव में अंतरिक्ष इतना बड़ा है कि हम इसकी कल्पना भी नहीं कर सकते|
बंगारू लक्ष्मण

मृत्यु

बंगारू लक्ष्मण का १ मार्च २०१४ को लंबी बीमारी के बाद निधन हो गया। उन्होंने अंतिम साँस सिकंदराबाद स्थित यशोदा अस्पताल में ली।
सर्पिल गैलेक्सी

सर्पिल गैलेक्सी किसी सर्पिल (स्पाइरल) आकार वाली गैलेक्सी को कहते हैं, जैसे की हमारी अपनी गैलेक्सी, आकाशगंगा है। इनमें एक चपटा घूर्णन करता (यानि घूमता हुआ) भुजाओं वाला चक्र होता है जिसमें तारे, गैस और धूल होती है और जिसके बीच में एक मोटा उभरा हुआ तारों से घना गोला होता है। इसके इर्द-गिर्द एक कम घना गैलेक्सीय सेहरा होता है जिसमें तारे अक्सर गोल तारागुच्छों में पाए जाते हैं। सर्पिल गैलेक्सियों में भुजाओं में नवजात तारे और केंद्र में पुराने तारों की बहुतायत होती है। क्योंकि नए तारे अधिक गरम होते हैं इसलिए भुजाएं केंद्र से ज़्यादा चमकती हैं।
दो-तिहाई सर्पिल गैलेक्सियों में भुजाएं केंद्र से शुरू नहीं होती, बल्कि केंद्र का रूप एक खिचे मोटे डंडे सा होता है जिसके बीच में केन्द्रीय गोला होता है। भुजाएं फिर इस डंडे से निकलती हैं। क्योंकि मनुष्य पृथ्वी पर आकाशगंगा के अन्दर स्थित है, इसलिए हम पूरी आकाशगंगा के चक्र और उसकी भुजाओं को देख नहीं सकते। २००८ तक माना जाता था के आकाशगंगा का एक गोल केंद्र है जिस से भुजाएँ निकलती हैं, लेकिन अब वैज्ञानिकों का यह सोचना है के हमारी आकाशगंगा भी ऐसी डन्डीय सर्पिल गैलेक्सियों की श्रेणी में आती है।

अन्य भाषाओँ में

अंग्रेज़ी में "सर्पिल गैलेक्सी" को "स्पाइरल गैलॅक्सी" (spiral galaxy) कहते हैं।
एरोमैटिसिटी

एरोमैटिसिटी एक शक्तिमान स्वभाव का संयोजी पाई रासायनिक बंध होता है।